Ulrik Stygge

Ulrik Stygge (– død 8. juni 1449) var biskop i Aarhus i Jylland i årene 1424–49. 

Stygge etterfulgte i 1424 Bo Mogensen som biskop i Aarhus. Han kom med det samme i strid med dronning Philippa, som under Erik av Pommerns utenlandsreise ledet riket. Uenigheten handlet om arven etter biskop Bo.Stygge, Ulrik, Dansk biografisk Lexikon. Besøkt 22. juli 2016 Saken ble avgjort med en rekke voldgiftsmenn med erkebiskop Peder Lykke i spissen, og falt ikke ut til biskopens fordel. Stygge kunne så til gjengjeld oppleve kongemaktens ydmykelse da kong Erik ble avsatt i 1439, men det vites ikke hvilken rolle han spilte i denne konflikt. 

Ulrik Stygge var en av de jyske bisper som ved Christoffer av Bayerns kroning i Ribe i 1443, fikk gjennomført at tienden i Jylland skulle utgis med sitt fulle beløp. Han utstedte videre en rekke statutter for sitt eget domkapitel og for stiftets prester. I hans tid kom det for alvor fart i bispestolens samling av gods til Silkeborg,Silkeborg Slot, museumsilkeborg.dk. Besøkt 22. juli 2016  slottet i samme by ble også ombygget i hans tid.Silkeborg Slot, Historie/Jyske Samlinger, Bind 4. række, 3 (1917 - 1919). Besøkt 22. juli 2016  

Ulrik Stygge døde i 1449 og ble begravet i Aarhus domkirke ved siden av sin forgjenger. 

 Referanser 

Kategori:Danske katolske biskoper
Kategori:Dødsfall i 1449